
SPECIMEN 


PHY  SIOLOGICO-MEDICUM  IN  AUGURALE 

DE 

VITA  FOETUS  ET  EJUS  NUTRITIONE. 


CAPUT  PRIMUM. 


De  partibus  ad  Foetum  pertinentibus. 

Antequam  de  vita  foetus  et  ejus  nutritione  dicamus,  primum 
agendum  est  de  partibus  ad  illum  pertinentibus,  et  in  primis  de 
funiculo  umbilicali,  placenta,  necnon  membranis  foetum  undique 
circumdantibus  eo,  quod  non  solum  foetui  in  utero  materno 
incluso,  quam  maximam  ad  ejus  conservationem  praestent  utili¬ 
tatem  ,  sed  et  etiam  quod  illorum  ope  in  provectiori  gestatione, 
nutrimentum  a  matre  allatum,  ei  suppeditetur. 

Primus  nunc  considerandus  venit  funiculus  umbilicalis,  qui  cor¬ 
pus  est  ad  funis  similitudinem  teres,  substantia  spongiosa  factum, 
a  puncto  umbilicali  foetus  ad  placentam  ovi  usque  extensum ,  illi 
in  un4  alterave  parte  adhaerens  atque  commercio  ei  cum  foetu 
destinatum  :  ejus  longitudo  variat,  sed  ordinariQ  longitudinem 
adaequat  viginti  seu  viginti  duorum  pollicum ,  diim  crassities 


ejus  fere  est  in  ratione  foetus  aetatis.  Involucrum  funiculus  habet 
peculiare,  firmissimum,  elasticum,  et  rupturae  resistens,  orditur 
a  membranis  chorio  et  amnio ,  et  continuatur  cum  cute  et  sub¬ 
stantia  cellulosi!  foetus,  rriutata  aliquantiim  eorum  natura.  In 
principio  haec  illa  vagina  a  funiculo  ad  aliquam  distantiam  sepa¬ 
rari  potest ,  verum  mox  facta  strictiori  connexione ,  non  nisi  in 
fine  funis  ab  eodem  secedere  videtur  ,  ut  sese  dein  expandere 
possit  in  propriam  substantiam  membranae  interioris  ovi,  nuda 
relicta  altera  funiculi  parte,  quae  brevi  post  in  membranam  ovi 
externam  terminatur. 

Secundfim  totam  hujus  funiculi  longitudinem  tria  vasa  decur¬ 
runt,  duae  scilicet  arteriae  et  una  vena.  Arteriae  magis  minusve 
reflexae  atque  contortae  ut  plurimam  ex  arteriis  iliacis  internis 
sive  hypogastricis  procedunt;  primis  graviditatis  temporibus,  mi¬ 
noris  sunt  diametri,  dum  e  contra  quo  magis  foetus  ad  suam  ma¬ 
turitatem  accedit,  lumine  increscunt.  Ortae  hoc  modo  ex  arteriis 
hypogastricis  ad  latus  vesicae  in  pelvim  descendunt  et  per  substan¬ 
tiam  cellulosam  intra  superficiem  externam  peritonaei  et  super¬ 
ficiem  posteriorem  musculorum  abdominalium  contentam  ,  sen- 
simque  ad  sese  invicem  appropinquantes  versus  umbilicum  ten¬ 
dunt,  ibique  fere  contiguae  factae,  funem  adintrant  et  una,  simul 
cum  vena  umbilicali  usque  ad  placentam  tendunt ,  ibi  ramifica- 
tiones  varias  subeunt  quae  partim  in  interstitia  lobularia  ipsius  pla¬ 
centae  terminantur ,  partim  etiam  ,  sed  minori  numero ,  cum  ra¬ 
mulis  venae  umbilicalis  communicant  atque  anastomosantur. 

Vena  umbilicalis  minus  in  spiras  contorta  ,  arteriis  duplo  est 
amplior,  atque  in  placenta  per  diversos  ramulos  originem  suam 
habet,  quorum  nonnulli  communicant  cum  interstitiis  lobularibus 
ipsius  placentae  ,  alii  vero  communicant  atque  anastomosantur 
cum  ultimis  ramificationibus  arteriarum  umbilicalium.  Ex  his  de- 


mum  truncus  ipse  venge  umbilicalis  nascitur,  qui  e  placenta  exiens, 
totam  funis  longitudinem  intra  duas  arterias  umbilicales  percurrit , 
donec  ipsum  punctum  umbilicale  foetus,  adintret ,  et  exinde,  uti 
infr&  videbimus,  dum  de  circulatione  sanguinis  in  fcetu  agetur  ,  sese 
in  ejus  corpore  distribuat. 

Placenta  a  similitudine  ita  vocata,  corpus  est  rotundum,  pa¬ 
rumper  oblongum,  orbiculare,  formam  disci  colore  rubro  tincti 
offerens  ,  vasculosum  et  sanguine  repletum  ,  parti  internas  uteri 
adhaerens,  et  commercium  inter  matrem  et  foetum  sistens.  Ejus 
diameter  longitudinem  octo  vel  novem  pollicum  adaequat,  dum 
ejus  crassities  unius  est  pollicis  :  facies  ejus  qua  foetui  obvertitur, 
concava  facies  verd  ,  quae  utero  respondet,  convexa  est,  rugosa, 
inaequalis.  Quoad  ejus  insertitionem  omni  parti  uteri  nequidem 
collo  excepto  inseri  potest. 

Membranae  quae  foetum  obvestiunt,  duplicis  sunt  generis,  al¬ 
tera  intima  ,  Amnios  dicta ,  liquorem  cui  foetus  innatat ,  secer¬ 
nens  atque  continens  ,  altera  magis  crassa  ,  externa  Chorion 
dicta,  quae  secundum  auctores  nonnullos  in  binas  iterum  separari 
potest ,  quae  tertia  tunc  ab  eis  Allantois  vocatur.  Prima  eaque 
extima  ovi  membrana  totum  ovum  ambiens,  mollis  est,  porosa , 
vasculosa  ,  facile  lacerabilis  ,  quasi  filamentosa  superficie  sua  ex¬ 
teriore  ,  et  quibus  filamentis  cum  similibus  uteri  filamentis  co¬ 
haeret ;  non  solum  maximam  placentae  partem  liberam  haec  illa 
membrana  obvestit,  sed  et  etiam  ibi  quasi  in  duplicem  lamellam 
subdivisa  ,  quarum  una  placentam  exterius  obvestit  interque  illam 
et  uteri  substantiam  interponitur ,  dum  pars  altera  quae  haberi 
potest  tanquam  ejus  tenuior  propago,  h  circumferentia  placentae 
abscedit  introrsum,  et  faciem  placentae  concavam  obtegit,  ita  ut 
quasi  placenta  in  duplicatura  hujus  membranae  externae  haereat; 
non  solum  celluloso  nexu ,  sed  et  etiam  per  vasa  ope  sinuum  cum 


vasis  uterinis  communicantia ,  internae  uteri  superficiei,  adhaeret. 

Intima  ovi  membrana  serosa  est ,  tenuis ,  pellucida ,  internam 
chorii  superficiem  undique  obvestiens,  excepta  tamen  illa  parte, 
qud  funis  umbilicalis  in  ovum  terminatur  ;  cum  vagind  quae  fu¬ 
nem  obvestit  continuatur ;  facie  sud  externa  ope  telae  cellularis 
cum  membrana  externa  jungitur;  interna  ejus  superficies  est 
glabra  ,  polita ,  atque  in  contactum  cum  fluido  cui  foetus  liberi 
innatat. 

Praeter  has  duas  membranas  altera  adhuc  occurrit  quae  tan- 
quam  omnium  extima  habetur  quaeque  partem  interiorem  uteri 
obvestit  necnon  superficiem  externam  chorii  a  secunda  gestatio¬ 
nis  mense  usque  ad  quintam.  Haec  illa  membrana  quasi  e  duplici 
membrana  componitur,  cujus  altera  uterina  ab  Huntero  caduca 
altera  ver6  ovum  obvestiens  caduca  reflexa  vocata  est.  Versfls 
medium  tempus  gestationis  ,  hae  duae  lamellae  in  se  invicem  con¬ 
crescentes  ,  tunc  non  nisi  unicam  formant  membranam  quae  ex 
natura  sua  mollis  est,  lanuginosa,  et  parvulis  foraminibus  notata. 

DE  VITA  FCETUS  ET  EJUS  NUTRITIONE , 

Ab  illo  tempore  quo  in  uterum  delatus  est ,  usque  ad  illud 
quo  sanguine  nutriri  incipit ,  necnon  de  modo  quo  ejus 
organa  evolvuntur. 

Postquam  nunc' conceptio  locum  habuerit,  uterus,  ne  ovu- 
lum  in  illum  motu  retrogrado  ex  ovariis  per  tubas  fallopianas 
delatum,  et  primordialia  ad  foetus  fabricam  necessaria  continens, 
elabatur,  clauditur.  Haec  ilia  colli  uteri  occlusio  perficitur  seu 
propter  ejus  et  propriae  substantiae  uterinae  intumescentiam ,  seu 
propter  mucum  illo  tempore  majori  copia  secretum  a  majori  san- 


guinis  tunc  temporis  versus  uterum  afHuxu ,  seu  propter  majorem 
irritationem  fibrarum  muscularium,  unde  colli  contractio,  seu  et 
etiam  simul  per  concursum  humoris  viscidi  vesicularum  Nabothi 
copia  majori  secreti. 

Primis  post  conceptionem  diebus  ovulum  in  conspicuum  remanet, 
sive  quod  ejus  volumen  tam  exiguum  sit,  sive  quod  membranis 
tenuisimis  atque  admodum  pellucidis  constet ,  ut  k  muco  illi 
undiqu^  circumfuso  aegre  distingui  possit.  Quiirn  nulla  ante  diem 
decimum  septimum  ovuli  vestigia  appareant,  nam  secundum  ex¬ 
perimenta  ab  Hallero  et  aliis  in  animantibus  quadrupedibus  in¬ 
stituta  illo  tantummod6  die  ,  apparebat  vesicula  membranacea  , 
substantiam  gelatinosam,  homogeneam,  et  translucidam  continens, 
et  die  decimo  nono  corpus  mucosum  ,  opacum  in  centro  hujus 
vesiculae  natans,  et  formam  vermiculo  incurvato  similem  offerens, 
indfe  sequitur  quod  observationes  ante  illud  tempus  in  faeminis 
factas,  fuisse  erroneas. 

Veteres  duplicem  agnoverunt  rnodum  quo  foetus  illo  tempore 
nutriretur  ,  funiculo  nimirum  umbilicali  cujus  ope  materies  nu¬ 
tritia  per  unam  alteramve  superficiei  externae  ovuli  partem  quae 
cum  funiculo*communicabat,  absorpta,  transiret  directe  ad  foetum 
et  simul  contenderunt  ipsum  liquorem  amnii  membrana  conten¬ 
tum  ,  per  os  accipere  ,  inde  ad  canalem  intestinalem  delatum  ibi 
partim  absorberi  ut  dein  ejus  nutritioni  inserviri  possit.  Sed  quo¬ 
niam  tantummodd  die  decimo  septimo  vesicula  appareat  admo- 
diim  tenuis  pellucida  atque  humore  translucido  repleta,  et  in 
qua  ne  quidem  vestigia  alicujus  partis  embryonis  futuri  observari 
possunt,  ind6  concludere  possumus  quod  non  verosimile  sit  illum 
tali  modo  nutriri  posse ,  hanc  ob  causam  alio  modo  ovulum  cum 
contentis  suis  usque  ad  illud  tempus  quo  partes  futuri  embryo¬ 
nis  jam  magis  fiunt  evolutae  atque  conspicuae ,  nutritionem  suam 
accipere  debet.  2 

Postquam  nane  ovuium  ab  ovariis  per  tubas  fallopianas  in  ca¬ 
vitatem  uteri  delatum  fuerit ,  ibi  in  humore  illo  tempore  majori 
copi&  secreto  non  mod6  libere  fluctuat  verum  etiam  ab  illo  al¬ 
luitur,  imbibitur  et  ibi  oviparorum  ad  instar  propter  majorem 
caloris  gradum  tunc  temporis  existentem  ,  quasi  fovetur ,  donec 
post  tempus  magis  minusve  longum  ,  tanquam  corpus  heteroge- 
neum  unam  alteramve  partem  superficiei  internae  uteri  irritet, 
ibique  quasi  levem  phlogosim  producens  ,  adhaesionem  cum  ill& 
contrahat;  quo  facto,  lanugo  quae  totam  superficiem  externam 
ovuli  obducebat  increscit,  sed  praecipue  haec  illa  pars  qud  cum 
utero  haeret  ,  nam  brevi  post  ejus  adhaesionem  haec  illa  lanugo 
jam  celerius  pullulare  incipit,  et  in  substantiam  cellulo-vascula- 
rem  mutari  quae  dein  ,  seu  propter  ejus  structuram  peculiarem 
seu  propter  humorem  qui  illi,  adhaesione  facta,  prifis  et  majori 
copia  accedit,  in  flocculos  vasculosos  explicatur  qui  cum  simili¬ 
bus  flocculis  vasculorum  uterinorum  in  ejus  cavitate  prominen¬ 
tium  communicationem  ineunt,  unde,  tunc  placenta  nascitur.  Hoc 
comprobant  experimenta  k  Van  Swieten  ,  Vatero ,  et  praesertim 
k  Ruyschio  instituta  ,  nam  ultimus  publice  Amstelodami  in  ana¬ 
tonae,  attulit  ovuium  faeminae  nuper  post  impregnationem  mor¬ 
tuae  in  cujus  ambitu  ubi  id  parieti  matricis  contiguum  erat,  la¬ 
nugo  quaedam  subtilis  apparebat  quae  incipiebat  evolvi. 

Quo  tempore  nunc  in  utero  radices  agat  ovuium  ejusque  in¬ 
ternae  superficiei  adhaereat,  determinari  non  potest  et  videtur  id 
ipsum  variare  prout  citius  seriusve  flocculi  tum  ex  utero  ipso , 
tum  ex  ovuli  superficie  pullulant  et  sibi  mutu6  quasi  occurrunt. 
Quando  semel  utero  adhaeret ,  tenuem  atque  serosum  tantummod6 
accipit  liquorem,  nam  illo  tempore  flocculi  illi  ex  vasis  minimis 
constituti ,  ade6  sunt  tenues  atque  exiles  ,  ut  globulos  sanguineos 
non  nisi  dCim  eorum  lumen  increvit,  admittere  valeant.  Eodem 

humore  sic  per  tempus  satis  longum  ovulum  cum  contentis 
suis  de  die  in  diem  magis  magisque  sese  evolventibus,  nutri¬ 
tur  ,  increscit  et  mole  sud  augetur ,  donec  magis  provecto  gra¬ 
viditatis  tempore  ,  sanguinem  illi  h  matre  destinatum  accipiat , 
nam  primo  graviditatis  tempore  nihil  rubri  sanguinis  ab  utero 
materno  ad  placentam  et  embryonem  transire  observavit  vari 
Swieten ,  qui  plures  tales  minimos  embryones  vidit  una  cum  mem¬ 
branis  et  placentula  excussos,  et  in  quibus  ne  punctum  quidem 
rubrum  observare  potuit. 

His  praemissis,  jam  nunc  nonnulla  dicenda  supersunt  de  modo 
atque  ordine  quo  organa  faetus  sese  evolvunt  necnon  de  tempore 
quo  illa  prius  apparent.  Ante  diem  decimum  septimum  uti  jam 
vidimus  nihil  in  conspectum  venit,  sed  illo  tantummod6  die  ap¬ 
paret  vesicula  membranacea  corpus  gelatinosum,  tremulum,  ho- 
mogeneum  necnon  translucidum  ,  nulla  vestigia  futuri  embryonis 
offerens;  die  decimo  nono  haec  illa  substantia  gelatinosa  majorem 
acquisivit  consistentiam  et  pelluciditatem  suam  partim  amisit  t 
ita  ut  tunc  corpusculum  mucosum  opacum  formam  vermiculi 
incurvati  similem  offerat  ;  hoc  corpusculum  postea  nonnulla 
puncta  opaciora  necnon  structuram  magis  conspicuam  ostendit. 
Punctum  rubrum,  quod  cordis  locum  occupat,  jam  salit  et  pul¬ 
sationes  offert;  ex  illo  abeunt  nonnullae  lineae  rubrae,  quae  tra¬ 
jectum  majorum  vasorum  demonstrant;  a  parte  media  hujus  cor¬ 
pusculi  proficiscuntur  aliqua  filamenta  quorum  ope  membranis 
illi  undique  circumfusis,  adhaeret.  Intra  tertiam  et  quartam  heb* 
domadem  caput  jam  interstingui  potest  quod  sese  offert  sub  formd 
Vesiculae  tenuis,  et  cujus  volumen,  reliquum  corporis  volumen 
jadaequat.  Quarta  quintave  hebdomade  embryo  jam  volumen  habet 
formicae  majoris  secundum  Aristole\  et  seminis  hordei  secundum 
Burton.  Membra  thorachica  et  abdominalia  sub  forma  tuberculo¬ 
rum  rotundorum  apparent;  sexta  hebdomade  embryo  jam  multiim 

increvit  et  volumine  suo  jam  volumen  apis  aequat,  ejus  longi¬ 
tudo  tunc  est  undecim  ad  duodecim  linearum,  vestigia  jam  spinae 
dorsalis  occurrunt  et  tubercula  membrorum  magis  magisque 
evolvuntur.  Duabus  mensibus  elapsis  prima  lineamenta  oris  in 
oculos  incurrere  incipiunt  dein  post  nonnullos  dies  duo  puncta 
nigra  locum  oculorum  denotant;  os  quod  apertum  est  jam  nota¬ 
bili  sensibilitate  gaudet  ;  parvula  foraminula  aperturas  nasales  et 
aurium  ostendunt,  caput  illo  tempore  adhuc  fere  dimidiam  par¬ 
tem  totius  massae  corporis  format;  jam  brachia  et  pedes  cons¬ 
picua  fiunt  et  lineamenta  digitorum,  pedum  et  manuum  apparent, 
ossificatio  jam  incipit  locum  habere  in  nonnullis  punctis  clavicu¬ 
larum  et  ossium  longorum.  Post  duas  menses  et  semis,  labia, 
palpebrae,  nasum,  aures  et  partes  genitales  sese  evolvunt.  Mense 
tertia  jam  omnes  partes  externae  distingui  possunt  ,  et  pondus 
foetus  tres  uncias  ordinarid  adaequat  im6  saepe  illo  tempore  un¬ 
gues  pullulare  incipiunt.  Quarta  mense  omnia  magis  adhuc  fiunt 
conspicua  ,  extremitates  tum  superiores  tum  et  inferiores  fere 
eamdem  habent  longitudinem;  pinguedo  rubrum  colorem  ofFe- 
rens  intextu  cellulari  secerni  incipit,  et  musculi  jam  motus  sen¬ 
sibiles  peragunt.  Post  tempus  quinque  mensium  membra  abdomi¬ 
nalia  ,  thorachica  longitudine  superant,  motus  foetus  et  ejus  pondus 
specificum  manitestiora  evadunt.  Post  mensem  sextam  magis  ro¬ 
bustus  factus  est  ita  ut  secundum  nonnullos  jam  per  tempus  magis 
rninusve  longum  extra  sinum  maternum  vivere  possit,  ejus  lon¬ 
gitudo  est  undecim  ad  duodecim  pollicum;  caput  ejus  minus 
apparet  evolutum  ratione  habita  ad  alias  partes;  parietes  ejus 
adhuc  perstant  molles  et  fontanellae  sat  magnam  ejus  capitis  pla¬ 
gam  occupant;  cutis  est  tenuis,  pellucida,  glabra,  et  colorem 
purpureum  ad  palmam  manuum  ,  pedum,  ad  faciem,  labia,  aures 
atque  ad  mammas  ofFert ,  palpebrae  inter  se  cohaerent,  cilia  et 

supercilia  parvi  sunt  voluminis;  pupillae  apertura  ordinari6  mem¬ 
brana  peculiari  clausa  remanet ;  in  viris  scrotum  parvo  gaudet  vo¬ 
lumine  et  coloris  rubri ;  in  faeminis  vulva  prominet  cum  clitore 
quas  labia  majora  seponit;  capilli  in  capite  rari  apparent  et  coloris 
sunt  albidi  seu  argentei.  Septima  mense  omnes  ejus  partes  ma¬ 
jorem  consistentiam  acquisiverunt ,  ejus  longitudo  tunc  est  qua- 
tuordecim  ad  quindecim  pollicum,  cutis  colore  rubro  tingitur, 
folliculse  sebaceae  quas  illam  perreptant ,  fluidum  secernunt  unc- 
tuosum  quo  postea  cutis  obducitur  ;  palpebrae  k  se  invicem  re¬ 
cedunt ;  membrana  pupillaris  disparet  capilli  majorem  habent 
longitudinem,  et  coloris  fiunt  subflavi  necnon  ungues  firmiorem 
acquirunt  consistentiam.  Octo  mensibus  elapsis ,  evolutio  foetus 
adhuc  fit  major,  longitudinem  habet  sexdecim  ad  septemdecim 
pollicum,  cutis  majoris  est  consistentiae ,  et  lanugine  obducitur; 
materies  sebacea,  quae  cutim  obducit,  copia  increscit,  ungues 
duritie  et  capilli  longitudine  increvere  ,  saepe  mammae  apud  fe¬ 
minas  proeminent ,  in  viris  testiculi  annulum  inguinalem  intrant. 
Mense  nona  foetus  qui  totam  suam  maturitatem  acquisivit  lon¬ 
gitudinem  habet  octodecim  ad  viginti  pollicum  caput  ejus  adhuc 
magnum  jam  firmum  est,  ossa  cranii  licet  mobilia,  marginibus 
suis  sese  invicem  tangunt,  fontanellae  minoris  sunt  largitudinis; 
capilli  iteriim  longiores  sunt  et  magis  crassi  atque  colorati  inve¬ 
niuntur  ;  materies  sebacea  qua  cutis  obducitur  ei  magis  adhaeret ; 
saepe  etiam  in  viris  testiculorum  descensio  in  scrotum  jam  locum 
habuit  et  ungues  majoris  adhuc  consistentiae  gaudentes,  ad  apices 
digitorum  usque  extenduntur. 


(  H  ) 

DE  NUTRITIONE  F(ETUS , 

Per  venam  umbilicalem . 

Quum  igitur  agendum  sit  de  modo  quo  materies  nutritia  ex 
matre  ad  foetum  perveniat  ,  primd  consideranda  sunt  phaenomena 
quae  apparent  sub  mensium  suppressione  ,  dein  ad  illa  attendenda 
quae  demonstrant  communicationes  existere  inter  vasa  placentae  et 
illa  uteri,  dein  inter  illa  uteri  et  vasa  funiculi  umbilicalis,  cujus 
ope  sanguis  maternus  ex  matre  ad  foetum  vehitur  et  vicissim. 

Ex  menstrui  fluxus  suppressione  sub  graviditate ,  constare  vi¬ 
detur  foetum  sanguinem  k  matre  accipere  atque  hac  ratione 
plethoram  illam  menstruum  simul  cum  utero  s ese  explicante  con¬ 
sumere  quum  faeminae  ab  hac  sanguinis  retentione  non  in  illa 
mala  incidant  quae  alias  ab  ista  suppressione  pati  solent.  Quod¬ 
que  etiam  symptomata  quae  matrem  per  primas  gestationis  men¬ 
ses,  catameniis  deficientibus  opprimebant,  versCis  illud  tempus 
recedunt  atque  evanescunt  quo  placenta  et  embryo  ad  tam  ma¬ 
gnam  magnitudinem  increverunt,  ut  omnem  sanguinem  k  matre 
ad  foetum  allatum  consumere  possint.  Etiam  necessitatem  com¬ 
munis  circulationis  sanguinis  matrem  inter  et  foetum  comprobat 
sanguis  ruber  quem  foetus  accipit  quique  non  nisi  in  pulmonibus 
matris  ubi  contactui  aeris  atmosphaerici  exponitur  ex  nigro  in 
rubrum  mutari  potest ,  ut  exinde  iterum  foetus  nutritioni  inser¬ 
vire  possit. 

Quoad  transitum  sanguinis  materni  per  placentam  et  funem 
umbilicalem  ad  foetum ,  et  vicissim  ex  foelu  per  eurndem  funem 
ad  placentam  et  ex  illa  ad  matrem  ,  modo  sequenti  effici  videtur. 
Sanguis  maternus  ad  ipsam  substantiam  uteri  adductus ,  hanc  per¬ 
meat  et  per  ultimas  ramificatiories  arteriarum  uterinarum  ibi  ut 
ita  dicam  in  sinus  venosos  placentae  que  cum  ultimis  ejusdem  pia- 

centae  ramificationibus  venosis  communicat  ,  effunditur  ,  et 
exindfc  ad  fcetum  per  venam  umbilicalem  transfertur  ,  sed  post¬ 
quam  nunc  ille  sanguinis  in  corpore  foetus  per  tempus  magis  mi- 
nusve  longum  circulaverit,  iterfim  per  arterias  umbilicales  ad  pla¬ 
centam  et  ex  placenti  per  ultimas  ramificationes  arteriarum  um¬ 
bilicalium  in  sinus  quasi  venosos  venarum  uterinarum  reducitur 
et  ex  illis  ad  matrem  iterum  vehitur.  Praeter  has  commuuicatio- 
nes  jam  praedictas,  alia  adhuc  existit,  uti  suprA  videmus  ,  commu¬ 
nicatio,  qua  nonnullae  ramificationes  arteriarum  umbilicalium  cum 
aliquibus  ramificationibus  venae  ejusdem  nominis  communicant 
atque  anastomosantur.  Hanc  ultimam  anastomosim  comprobant 
foetus  qui  simul  cum  placenta  et  membranis  suis  ex  utero  ma¬ 
terno  expulsi  aut  etiam  mortua  matre  per  operationem  caesaream 
&  sinu  materno  exscissi  sunt  ,  quique  tunc  vitam  suam  vivere 
pergere  non  possunt  per  tempus  magis  minusve  longum  ,  nisi 
per  solam  circulationem  atque  inosculationem  vasorum  ipsius  fu¬ 
niculi  umbilicalis,  contractione  cordis  foetus  nihilominiis ,  perstante. 

Experimenta  quee  nunc  comprobant  veram  existere  communi¬ 
cationem  inter  vasa  uteri  et  illa  placentae ,  sequentia  sunt  :  mer¬ 
curium  in  arteriam  hypogastricam  matris  injectum ,  penetrare 
in  venas  placentae  vidit  Cowperus.  Idem  observavere  Noortwyck 
et  Hunterus.  Imd  verd  Clar.  Albinus  c&m  placentam  ab  utero 
gravidae  lente  separaret ,  vidit  arterias  uteri  serpentinas  et  pre¬ 
mendo  arterias  majores  sanguinem  facile  propellebat  usque  ad 
placentam  et  ex  placenti  rursiis  in  arterias  uterinas  (  i). 

Hydrargyrum  in  arterias  carotides  gravidae  canis  injectum  pene¬ 
trasse  in  membranam  allantoideam  et  per  venam  umbilicalem  ca- 


(i)  Annot.  acad.  lib.  i,  page  35. 

tuli  profluxisse  vidit  Vienssens.  Im6  in  funiculo  sanguinem  jam 
apparere  quandd  in  foetu  nihil  adhuc  rubri  aderat  neque  cor 
apparebat  observavit  Maitrejean.  Praeterea  cel.  chirurgus  Mery 
casum  refert  mulieris  ultimo  graviditatis  mense  ex  infelici  lapsu 
mortuae.  In  hujus  sectione  cavum  totum  abdominis  sanguine  tur¬ 
gidum  reperiebatur  propter  rupturam  vasis  alicujus  abdomen 
perreptantis ;  quantitas  efFusi  cruoris  fere  octo  libras  adaequabat ; 
vasa  matris  non  solfim  sanguine  vacua  erant ,  sed  et  etiam  corpus 
foetus  mortui  prorsus  sanguine  orbatum  reperiit ;  placenta  adhuc 
utero  adhaerente  integra  sine  ulla  sanguinis  in  ipsa  cavitate  ute 
rina  effusione;  similem  casum  observavit  Heisterus  (i). 

Quae  comprobant  sanguinem  ex  matre  allatum  per  venam  um¬ 
bilicalem  ad  foetum  transire  et  ex  illo  ad  matrem  per  arterias 
umbilicales  ,  precipue  sunt  sequentia.  Si  infans  un&  cum  placentA 
extrahatur  aut  haec  non  diu  post  infantem ,  et  infans  simul , 
vivus  tamen  nondum  respiret ,  sanguis  nonnumquam  observatur 
lente ,  alio  tempore  celeriter  circumduci  per  arterias  umbilicales 
versus  placentam  et  ex  hac  ad  recens  natum  infantem  redire , 
per  venam  umbilicalem  ;  quandh  vasa  premuntur  ,  arteriae  intu¬ 
mescunt  inter  infantem  et  funis  locum  compressum ,  vena  contra 
inter  hunc  et  placentam,  ex  cujus  tamen  superficie  nullus  sanguis 
hoc  tempore  effluit. 

Circulatio  verh  sanguinis  in  foetu  ,  quae  toto  coelo  ab  i!14  adulti 
difFert ,  sequenti  modo  perficitur:  propter  summam  debilitatem 
atque  teneritudinem  foetus,  necnon  ejus  inaptitudinem  ad  con¬ 
vertenda  corpora  heterogenea  in  propriam  suam  substantiam  ,  foe¬ 
tus  fluidum  ejus  nutritioni  qu&m  maxime  proprium  k  matre  su& 


(i)  Comp.  anat.  part.  ir,  pag.  86. 

accepit,  quique  ab  illd  ad  venam  umbilicalem  translatus,  sequenti 
modo  in  illo  circulat.  Vena  umbilicalis  postquam  ad  punctum 
ejusdem  nominis  pervenerit  illud  intrat,  ibi  superius  tendit,  et 
intra  duplicaturam  peritonaei  et  partem  posteriorem  musculorum 
abdominalium  usque  ad  sulcum  antero  posteriorem  hepatis  tran¬ 
sit  ,  ejus  dimidiam  partem  percurrit  et  ibi  nonnullas  ramificatio- 
nes  sed  praecipue  ejus  lobo  sinistro  suppeditat  ,  dein  usque  ad 
sulcum  transversalem  ubi  ille  cum  antero  posteriori  jungitur,  per¬ 
ventus  partim  tunc  cum  ramo  sinistro  sinus  venae  portarum  jun¬ 
gitur,  dum  pars  ejus  altera  sub  nomine  ductus  venosi  decurrens, 
in  venam  cavam  ascendentem  inseritur.  Sed  ductus  venosus  mu!t6 
angustior  est  vena  umbilicali  idcircd  non  omnis  sanguis  a  vena 
umbilicali  allatus,  per  hunc  ductum  ad  venam  cavam  transmitti 
potest,  sed  pars  tantummodb  suae  capacitati  proportionalis ,  nam 
ut  omnis  transmitti  possit,  potentia  quaedam  adesse  deberet  quae 
celeritatem  circulationis  in  h&c  parte  augere  deberet  ;  sed  nulla 
adest  praeter  eam  vim,  qua  sanguis  venae  umbilicalis  movetur,  quae 
non  videtur  esse  tanta  ,  quam  ut  omnis  sanguis  ratione  habitA 
inter  diametrum  venae  umbilicalis  et  illum  ductus  venosi  ,  ad 
cavam  inferiorem  transire  possit.  Porr6  pars  illius  sanguinis  quae 
necessarid  in  hepar  transire  debet  et  illa  quae  per  sinistros  venae- 
portarum  ramos  urgetur,  in  venam  cavam  transibit  propter  inos- 
culationem  harum  venarum  cum  ramis  venae  hepaticae,  quae  flui¬ 
dum  suum  in  cavam  inferiorem  effundit ,  dum  sanguis  lienalis  et 
mesentericus  in  foetu  dextros  potissimus  venae  portarum  ramos 
adimplet.  Per  venam  cavam  porro  omnis  ille  sanguis  allatus  ad 
foetum,  in  auriculam  sinistram  per  foramen  ovale  seu  Botallii  ef¬ 
funditur  absque  e6  tamen  ut  cum  sanguine  qui  per  venam  cavam 
descendentem  a  partibus  superioribus  affertur  ,  misceatur  ,  propter 
directionem  non  modi)  utriusque  vente  cavae  sed  et  etiam  propter 

valvulam  Eustachii  ibi  existentis  :  ex  illd  cavitate  ventriculun 
sinistrum  intrat  nec  substantiam  pulmonalem  permeat  propter 
ejus  structuram  flaccidam  atque  compactam,  sed  sub  ventriculi 
sinistri  contractione  in  aortam  propellitur ,  ut  exinde  ad  caput  et 
partes  superiores  distribuatur.  Hic  ille  sanguis  omnium  est  pu¬ 
rissimus  quoniam  nondum  in  corpore  foetus  circulaverit ,  excepta 
tamen  illa  parvula  quantitate  quae  per  venam  cavam  ex  pelvi  et 
ab  extremitatibus  inferioribus  advehitur ;  nam  sanguis  qui  ex 
visceribus  abdominalibus  est  redux ,  et  per  substantiam  hepati¬ 
cam  transit  ibi  uti  nonnulli  contendunt  purificatur  partes  £  con¬ 
tra  inferiores  sanguinem  minus  purum  accipiunt  propter  illam 
parvulam  quantitatem  quae  contrahente  sese  ventriculo  sinistro 
non  transivit  ad  partes  superiores,  et  idcirc6  cum  sanguine  ve¬ 
noso  a  ductu  arterioso  in  aortam  immediate  infra  ejus  curvatu¬ 
ram  allato  ,  miscetur. 

Sanguis  qui  k  partibus  superioribus  per  venam  cavam  descen¬ 
dentem  in  auriculam  dextram  transit,  directa  tendit  in  ventri¬ 
culum  dextrum  et  sub  ejus  contractione  versus  substantiam  pul¬ 
monalem  per  arteriam  ejusdem  nominis  propellitur  ,  sed  pulmo¬ 
nibus  nunc  in  foetu  aeri  imperviis,  duris  atque  compactis  exis- 
tentibus  ,  parvam  tantummodo  sanguinis  copiam  transmittere 
possunt ,  hanc  ob  causam  natura  iterum  providens  ductum  pecu¬ 
liarem  construxit,  qui  ductus  arteriosus  vocatus,  et  originem  suam 
habens  intra  bifurcationem  arteriae  pulmonalis  directe  tendit  ad 
aortam ,  ut  ibi  infra  insertionem  arteriae  subclaviae  sanguinem 
suum  effundat  :  ergo  sanguis  foetus  quasi  in  duas  columnas  subdi- 
visus  apparet  quae  sese  invicem  in  ipsat  cordis  cavitate  decussant 
et  figuram  litterae  8  referunt.  Altera  ex  ventriculo  sinistro  in 
aortam  propulsa  ad  partes  superiores  tendit,  altera  vero  ex  ven¬ 
triculo  dextro  propellitur  versus  partes  inferiores  ut  exinde  ad 

placentam  reducetur.  Inde  videmus  rationem,  cur  hepar  in  foetu 
majoris  sit  voluminis  quam  in  adulto ,  ratione  scilicet  habita  ad 
volumen  corporis,  ejus  sanguinem  quem  accipit,  necnon  func¬ 
tionem  quam  tunc  adimplet,  cur  caput  cum  extremitatibus  su¬ 
perioribus  citius  increscant  quam  partes  inferiores  cur  pulmones 
sint  flaccidi,  compacti,  coloris  brunei  et  aquae  ante  foetus  res¬ 
pirationem  non  innatent. 

Attamen  haec  omnia  non  sic  in  statu  naturali  perficiuntur  sed 
sanguis  qui  per  venam  umbilicalem  foetui  traditur  necnon  etiam 
‘Ile  qui  k  toto  ejus  corpore  per  venam  cavam  affluit  et  in  auri¬ 
culam  dextram  impulsus  ibi  duas  offendit  vias  ,  alteram  per  fora- 
nen  ovale  in  auriculam  sinistram,  alteram  ver6  per  ostium  ve¬ 
nosum  in  ventriculum  cordis  dextrum  nunc  non  eodem  tempore 
utramque  viam  sequi  potest  propter  ventriculos  qui  contracti  re¬ 
manent  dum  auriculae  relaxantur  et  vicissim  ,  idcirc6  sanguis  ex 
auriculi  dextra  in  sinistram  transeat  necesse  est  primum  propter 
ejus  communicationem  cum  auriculd  sinistri,  secund6  propter 
sanguinem  nimis  parca  copia  ex  pulmonibus  affluentem  ut  tota 
ejus  cavitas  impleri  possit.  Sed  altero  momento  ventriculi  ambo 
sese  relaxantes,  auriculae  sese  contrahunt,  et  sanguis  ex  auricula 
dextra  in  dextrum,  ex  auricula  sinistra  in  sinistrum  cordis  ven¬ 
triculum  impellitur  neque  sanguis  contrahente  sese  utraque  auri- 
culd  vicissim  ex  sinistra  in  dextram  et  ex  dextra  in  sinistram 
regurgitare  potest  propter  valvulam  hoc  foramen  protegentem, 
nam  contrahente  sese  auricula  sinistra  ad  aperturam  foraminis 
ovalis  applicatur  et  impedit  quominus  tunc  ex  sinistra  in  dextram 
sanguis  transeat.  Contrahentibus  nunc  sese  ventriculis  et  auri¬ 
culis  sese  relaxantibus,  sanguis  in  utroque  ventriculo  contentus, 
valvulis  ad  ostium  auriculo  ventriculare  dextrum  necnon  sinis¬ 
trum  sese  applicantibus,  dexter  in  arteriam  pulmonalem,  sinister 
in  aortam  projicitur  unde  tunc  poste&  in  circulum  ducitur,  etc. 

DE  F CETUS  NUTRITIONE, 

Per  liquorem  Amnii. 


Dictum  est  ovi  cavitatem  in  qua  foetus  continetur  humore  re¬ 
pleri,  qui  humor  ab  auctoribus  liquor  amnii  vocatur.  Ille  humor 
totum  ovum  aequabiliter  expansum  servat,  et  foetum  ab  inaequali 
pressione  defendit.  Non  eodem  respectu  embryonis  intra  mem¬ 
branas  proportione  toto  graviditatis  tempore  semper  continetur; 
ad  quintam  sextamve  hebdomadem  majorem  longe  locum  quam 
embryonis  corpusculum  occupat  ,  tertio  graviditatis  verd  mense 
aequalis  foetum  inter  et  aquam  invenitur  proportio,  postet  haec 
illa  aqua  licet  semper  secernatur  magisque  fit  minor  et  decrescit 
ratione  habita  ad  foetum,  donec  tandem  denique  sub  partu,  foetus 
illam  volumine  mult6  superet. 

De  natura  illius  aquae  multas  auctores  moverunt  lites  :  sunt  qui 
naturae  esse  excrementitiae  autumant,  solam  alii  nutrientem  eidem 
adscribunt  facultatem.  Qui  naturae  excrementitiae  aquas  illas  di¬ 
cunt  inter  se  non  conveniunt  propter  foetus  qui  ano  occluso  in 
lucem  editi  fuerunt  quodque  etiam  illae  aquae  increscere  deberent 
in  ratione  incrementi  ipsius  foetus  quod  non  fit.  Alii  ex  sudoribus 
foetus  illas  aquas  derivare  dicunt,  sed  perspirationi  inepta  sunt 
foetus  integumenta  ,  quia  corporis  ejus  superficies  pinguedine  atque 
•muco  obsessa  est  quo  pori  cutanei  quasi  clausi  esse  debent.  Prae¬ 
teret  embryo  primo  graviditatis  tempore  magis  qutm  jam  aetate 
provectior  perspirare  deberet,  quia  ut  dictum  est  proportio  aquae 
ratione  loetus  magis  magisque  decrescit.  Annon  et  etiam  liquor 
ille  perspiratorius  si  verum  esset  fere  eadem  ratione  qua  secer¬ 
nitur  t  cute ,  absorberi  deberet  propter  vasa  absorbentia  cutim 
etiam  perreptantia  ? 

Non  magis  illis  qui  ex  urina  foetus  colligi  aquas  istas  suppo¬ 
nunt  ,  concedendum ;  prim6  enim  foetui  primo  graviditatis  tem¬ 
pore  multd  magis  quam  oetati  provectiori  esset  mingendum  ob 
eamdem  foetum  inter  et  aquas  proportionis  rationem  ;  secund6 
etiam  inventi  sunt  foetus  aqud  amnios  innatantes  quibus  uretra 
erat  clausa  ;  terti6  vaccae  qui  allantoide  sunt  instructae  et  in  qua 
earum  urina  colligitur,  etiam  aquis  illis  circumdantur,  etc. 

Humor  salivalis  secerni  non  negandum  sed  pro  maxima  parte 
ex  ore  in  ventriculum  transit,  ubi  cum  liquore  amnii  mixtus  et 
parumper  elaboratus,  ex  illo  in  canalem  intestinalem  transit. 

Licet  aliqui  hunc  liquorem  non  naturae  esse  lymphaticae,  neque 
ab  alkoole  neque  ab  igne  coagulari  contenderint,  attamen  non 
inde  sequitur  quod  ille  liquor,  si  primis  graviditatis  temporibus 
quibus  magnam  nutrimenti  quantitatem  continet  examinetur  ,  mu¬ 
cosus  ,  insipidus,  inodorus  et  ad  ignem  coagulabilis  inveniatur,  sed 
quo  partui  proprius  examinatur  eadem  ,  ed  magis  4  supradictis 
dotibus  degeneratur. 

Nulla  etiam  est  ratio  cur  ex  substantia  funiculi  gelatinosa  se¬ 
cerni  dicatur  nam  jam  adest  maxima  hujus  liquoris  proportio 
quando  ipse  foetus  cum  funiculo  suo  inconspicuus  est  neque  licet 
hunc  liquorem  cum  eo  comparare  vapore  qui  in  cavitates  corporis 
internas  ubique  exhalatur  iterumque  absorbetur ,  nam  iste  vapor 
naturaliter  tenuis,  aqueus  ,  non  gelatinosus  est  neque  cavitates 
eas  replet  atque  distendit  sed  humectat  solum  et  continue  per¬ 
spirans  resorbetur. 

Manifestis  supra  dictis  argumentis  constat  frustra  fontem  hujus 
liquoris  quaeri  in  ipso  foetu.  Sola  ergo  mater  illum  humorem  seu 
per  placentam  seu  per  chorium  quod  totum  est  vasculosum  et  cum 
superficie  interna  uteri  ope  filamentorum  forsan  naturae  vasculosae 
cohaeret  secernere  potest ,  seu  et  etiam  suppeditari  potest  per 

ipsam  amnii  membranam,  sed  quoniam  experimenta  a  Monroe  (i) 
saepius  repetita  demonstrarunt  aquam  in  arterias  umbilicales  in¬ 
jectam  ex  interiori  amnii  superficie  manifesta  exsudasse  ;  et  multos 
etiam  umbilicalium  arteriarum  ramulos  supra  amnion  expandi, 
jam  Cowperus  viderit,  hinc  concludendum  est  hunc  liquorem  po¬ 
tius  per  membranam  amnion  secerni  quam  per  aliam  viam  quae 
tantummodb  esset  conjectura. 

Licet  liquor  amnii  inserviat  ut  foetus,  ab  omni  externa  inju¬ 
ria  cui  caeteroquin  toto  graviditatis  tempore  obnoxius  fuisset  de¬ 
fendat  non  solum,  sed  et  etiam  ad  partum  faciliorem  reddendum 
necnon  illius  evolutioni  faciliori  atque  naturali  inserviat,  inde 
non  sequitur  quod  simul  nutritioni  foetus  inservire  non  possit. 

Quoad  nutritionem  foetus  ope  liquoris  amnii  attinet ,  auctores 
et  inter  alios  de  Graaff ,  Harvceus ,  Boerh avius  et  Heisterus ,  sta¬ 
tuerunt,  amnii  aquas  ab  initio  foetui  pro  alimento  esse,  quem¬ 
admodum  uti  loquitur  Harvaeus  albumen  pullis  sic  aquae  amnios 
foetui  inserviunt,  progressu  ver6  temporis  fere  per  solum  funem 
umbilicalem  nutrimentum  suum  h  matre  depromere  sed  praecipui 
ultimis  graviditatis  temporibus,  ubi  aquae  fere  omni  materia  ali¬ 
bili  destituuntur  hanc  opinionem  confirmare  videntur  non  modo 
analogia  quae  existit  inter  liquorem  amnii  et  serum  sanguinis  quod 
nostri  corporis  pabulum  exhibet,  sed  et  etiam  illa  quae  interest 
inter  illum  et  albumen  pullorum  quod  totum  nutritium  est ;  hanc 
assertionem  etiam  probabilem  reddere  videntur  circumvolutiones 
quas  saepe  funiculus  subit  circa  collum  aut  alias  foetus-  partes 
necnon  nodi  ipsius  funiculi  unde  ejus  substantia  comprimitur, 
et  circulatio  magis  minusve  laeditur.  Nihil  etiam  impedit  quo- 
miniis  in  os  foetus,  inque  oesophagum  et  ventriculum  descendat 


(i)  Ac.  Edimb. ,  p.  189,  T.  ij. 

hic  liquor  ,  nam  observante  Harvcco ,  et  post  illum  Hallera, 
nihil  frequentius  est  qu£m  pullos  videre  media  in  sua  aquat  se 
motitantes  et  hiantes  alterneque  rostrum  claudentes  :  praeterea 
illius  descensui  favent,  et  ejus  pondus  proprium  et  uteri  resistentia 
et  compressio  quam  in  humorem  amnii  exercet.  Deinde  plurimae 
sunt  observationes  cel.  virorum  qui  in  ore,  naribus,  faucibus, 
oesophago,  ventriculo,  fcetuum  cum  animalium  brutorum,  tum 
etiam  humanorum  liquorem  humori  amnii  simillimum  viderunt 
gelatinosum,  coagulabilem.  Porr6  communicationem  liquoris  il¬ 
lius  necnon  ejus  continuationem  ex  ore  in  oesophagum  et  ex 
illo  in  ventriculum  comprobat  exemplum  k  cel.  Heistero  citatum. 
Accepit  nimirum  aliquandh  foetum  vaccinum  perfectum,  utero 
atque  membranis  suis  inclusum  ,  tempore  byemali  frigido ,  ubi 
non  solum  liquor  amnii  qui  foetum  ambit,  conglaciatus  invenie¬ 
batur,  verum  etiam  idem  liquor  conglaciatus  per  os  ,  totum  oeso¬ 
phagum  et  ventriculum,  tanquam  unum  continuum  corpus, 
digiti  circiter  crassitiem  in  oesophago  offerens  reperiebatur ,  ita, 
ut  liquoris  iiujus  foetum  ambientis,  cum  eo,  qui  in  ventriculo 
ejus  reperitur ,  communicatio  inde  sit  manifesta.  Constat  etiam 
pinguia  illa  caseosa  quae  in  humore  amnii  frequenter  reperiun- 
tur  ,  etiam  in  ventriculo  visa  fuisse,  etiam  visa  sunt  scybala  ro¬ 
tunda  in  ipso  ventriculo  foetus  quod  non  rarh  in  animalibus  ac¬ 
cidit.  Absorptionem  locum  habere  in  intestinis  etiam  comprobare 
videntur  excrementa  tam  dura  quae  saepe  foetus  post  ejus  ex 
utero  materno  expulsionem  ,  reddit ,  quod  minime  locum  haberet 
si  particulae  fluidiores  non  absorberentur.  Neque  probabile  est  ven¬ 
triculum  et  intestina  foetus  spatio  novem  mensium  feriari  et  ali¬ 
mento  destitui  dein  id  subito  appetere  ,  quando  in  lucem  editus 
est  quod  minime  congruit  cum  naturae  ordine,  quae  ut  pluri¬ 
mum  gradatim  procedit.  Porrb  si  ille  liquor  ex  ore  in  ventricu- 

lum  et  ex  illo  in  intestina  descendat ,  si  tandem  ille  liquor  e 
natura  sua  alibilis  sit,  quid  obstat  quominus  praeter  umbilicum 
etiam  hac  via  foetus  nutriatur.  Cseterum  non  solum  humorem 
amnii  in  ventriculum  et  intestina  recipit ,  sed  et  etiam  proprios 
secretos  humores,  salivam,  gastricum  entericum  pancreaticum 
humorem  necnon  bilem  et  mucum  unde  probabile  est  etiam  istos 
humores  aliqua  sui  parte  privari  et  feculentas  aliquas  particulas 
relinquere  quae  cum  fecibus  liquoris  amnii  mixtae ,  meconium 
constituunt. 

Exinde  jam  fere  concludere  possumus  liquorem  amnii  alimento 
inservire  fcetui ,  et  in  os  ejus  mediantibus  causis  supra  memo¬ 
ratis  pervenire  et  ex  ore  per  fauces  transire  in  oesophagum  et  ex 
illo  in  ventriculum  et  intestina  ibique  cum  humoribus  affluentibus 
efficacia  mutari ,  parternque  ejus  meliorem  h  vasis  lymphaticis 
absorberi ,  per  ductum  lliorachicum  in  sanguinem  deduci  et  suc¬ 
cessive  per  vires  systematis  circulationis  ulterius  elaboratum,  te¬ 
nellum  corpus  nutrire.  Aliam  verd  ejus  partem  minus  idoneam 
feculentam  pro  maxima  parte  meconium  constituere ,  idque  in 
crassis  accumulari  intestinis,  ibique  asservari  ad  hoc  illud  tem¬ 
pus,  quo  intans  in  lucem  editus,  tunc  meconium  suum  extra 
uterum  maternum  ,  ne  aqua  amnii  nimis  contaminaretur ,  de¬ 
ponat. 


# 


TANTUM. 


< 2« } 

THESES. 


i. 

1 

Hanc  assertionem  Cei,  Bichati  ( 1’habityde  emousse  le  sen ti¬ 
ment)  ,  non  admittimus. 

II. 

Ubi  stimulus ,  ibi  non  semper  humorum  a/rluxus. 

III. 

In  heminis  quibus  quasi  ex  natura  praedispositio  adest  ad  sta¬ 
tum  plethoricum  ,  vencesectio  potius  primis  graviditatis  tempo¬ 
ribus  conveniret ,  quam  tempore  provectiori. 

IV. 

Veras  febres  continuo-continentes  existere ,  non  admittimus. 

V. 

Ji 

Contra  opinionem  Cei.  Ypey  (vid.  prim.  lin.  pathol.  general. 
pag.  ii),  sequentia  admittimus:  qui  tollit  causam  proximam, 
tollit  morbum. 

VI. 

In  apoplexia  etiam  sanguinea,  compressionem  tanquam  causam 
proximam  morbi  admitti  posse  ,  non  credimus, 

VII. 

In  terebratione  cranii ,  mos  auferendi  pericranium  per  radu¬ 
lam  ante  coronae  applicationem,  est  rejiciendus. 

VIII. 

Qud  magis  ferrum  est  oxy datum,  e6  major  ejus  est  virtus. 

IX. 

Tria  praecipua  loca  gastrohysterotomiae  &  diversis  auctoribus 
determinata,  inania  sunt  habenda. 

X. 

Catheteres  incurvati ,  rectis  anteponendi. 

XI. 

Causa  morborum  pritis  haeret  in  solidis. 

